[{"text_idx": "#000002", "text": "Yn ystod cyfnod lle mae popeth yn cael ei gynnal yn rhithwir, mae ymgyrchwyr sy\u2019n brwydro i achub Ysgol Talwrn rhag cau yn teimlo nad yw eu lleisiau\u2019n cael eu clywed oherwydd cyfyngiadau pandemig."}, {"text_idx": "#000003", "text": "Mewn cyfarfod rhithwir a gynhaliwyd gan Rhun ap Iorwerth, Aelod o\u2019r Senedd dros Ynys Mo\u0302n, mynegodd ymgyrchwyr bryderon difrifol bod y cyfyngiadau sydd ar waith oherwydd Covid-19 wedi effeithio\u2019u gallu i wrthwynebu cynlluniau Cyngor Sir Ynys Mo\u0302n yn effeithiol. Maent wedi galw ar yr awdurdod lleol i ohirio\u2019r broses ymgynghori hyd nes y gallant wrthwynebu\u2019r cynigion yn llawn ac yn deg. Byddai\u2019r cynlluniau\u2019n gweld Ysgol Talwrn yn cau, gyda disgyblion yn cael eu trosglwyddo i Ysgol y Graig yn Llangefni, a fyddai\u2019n cael eu hehangu i dderbyn disgyblion ychwanegol."}, {"text_idx": "#000004", "text": "Yr wythnos diwethaf, daeth cyfnod ymgynghori statudol y Cyngor i ben, ond mae ymgyrchwyr yn honni nad yw\u2019r system wedi bod yn ddigon agored, a bod cynlluniau\u2019n cael eu gwthio drwodd ar adeg lle mae plant yn cael eu haddysgu o gartref a phan na all grwpiau gyfarfod wyneb yn wyneb i godi eu pryderon yn llawn."}, {"text_idx": "#000006", "text": "\u201cAr adeg lle rydym yn gyfyngedig iawn yn yr hyn y gellir ei wneud i wrthwynebu\u2019r bwriad i gau Ysgol Talwrn, mae ymgyrchwyr wedi cysylltu a\u0302 mi am eu bod eisiau cyfle teg i leisio eu barn.\u201d"}, {"text_idx": "#000008", "text": "Ychwanegodd: \u201cEr fy mod yn deall bod yn rhaid i\u2019r Cyngor ddelio a\u0302 materion ar waha\u0302n i Covid-19, mae yma gymuned sydd ddim yn gallu cymryd rhan lawn yn y broses ymgynghori \u2013 ni allant gyfarfod wyneb yn wyneb, maen nhw\u2019n dweud wrthyf fod cyfyngiadau covid, ynghyd a\u0302 chysylltiad rhyngrwyd gwael yn yr ardal, wedi effeithuio ar eu gallu i gyfarfod yn rhithwir, ac o ganlyniad maen nhw\u2019n teimlo fel cymuned \u201car miwt\u201d.\u201d"}, {"text_idx": "#000009", "text": "Dyma\u2019r diweddaraf mewn cyfres o ymgynghoriadau ar ddyfodol Ysgol Talwrn, gyda\u2019r Cyngor eisoes wedi gohirio\u2019r broses bresennol ers Mawrth 2020 o ganlyniad i\u2019r pandemig."}, {"text_idx": "#000011", "text": "\u201cMae\u2019r ysgol wedi cael ei rhestru\u2019n \u2018Wyrdd\u2019 yn ddiweddar, mae\u2019r Cylch yn brysur ac mae fy musnes bach yn brysur o ganlyniad. Rwy\u2019n poeni am yr effaith byddai cau\u2019r ysgol yn ei gael ar fy musnes, ond rwy\u2019n wirioneddol bryderus am yr effaith y byddai\u2019n ei gael ar ein cymuned. Rwy\u2019n gwybod nad yw rhai rhieni\u2019n cofrestru eu plant yn yr ysgol oherwydd y bygythiad o gau.\u201d"}, {"text_idx": "#000012", "text": "\u201cMae ymgynghoriadau niferus yn sicr o adael creithiau ar gymuned, ac mae\u2019r ffaith bod cyfleoedd i leisio barn y gymuned mor gyfyngedig ar hyn o bryd yn ychwanegu at y teimladau o anhegwch. Byddaf yn parhau i alw ar y Cyngor i ystyried pob opsiwn sydd ar gael iddynt, a byddaf yn ysgrifennu atynt eto yn dilyn y cyfarfod hwn i fynegi dyfnder y teimlad.\u201d"}, {"text_idx": "#000018", "text": "Wrth ymateb i\u2019r cyhoeddiad bod \u2018Lloyds Bank\u2019..."}]